Boer deur goggavanger doodgeskokFoto: eBay. Willie Lubbe (32) het Saterdagaand saam met sy vrou Hanneke, sy ma Helena, sy twee kinders en ander familielede gebraai. ŉ Groot goggavanger het aan ŉ afdak naby die braai gehang. “Willie het teruggetrap. Ek is nie seker of hy sy balans verloor het nie maar hy het na die goggavanger gegryp. Hy kon nie laat gaan nie,” het Helena Lubbe gesê. “Hanneke het hom probeer wegtrek, maar sy moes hom los aangesien die stroom haar ook geskok het.” Die familie kon nie daarin slaag om Willie by te bring nie. Hy is in Wolmaransstad dood verklaar.